Vakaraitaka na vunivola levu ni Tabana ni Veika Vakaitaukei ko Ratu Meli Bainimarama ni sa ciqoma na veisureti e so vei ira na 285 na turaga ni vanua ka volavola kina na matanitu tu vakawawa.
Kaya ko Bainimarama ni na sega ni vakataotaka na bose kevaka era na sega ni tiko kece.
“E sega ni ka bibi na wiliwili, na bose ena yaco ga,” kaya ko Bainimarama.
Rarawataka ko Bainimarama na vakaro ni Bose Ni Turaga ni Vanua mai Naitasiri e nanoa, oya nodra vinakata me kere veivosoti taumada na komada ni mataivalu ena veika dredre era sotava na lewenivanua kei na turaga ni vanua ni oti na vuaviri na 2006.
Sega talega ni vinakata ko Naitasiri me na veivosakitaki na Yavutu ni Toso Ki Liu ena gauna no bose.
Era sa vakaraitaka oti na nodra saqata na bose ka kaciva na matanitu tuvakawawa na vanua ko Rewa, Cakaudrove, Kadavu, Nadroga, Namosi kei na so na tikina e Ba.
Kaya na Minisita ni Veika Vakaitaukei tuvakawawa ko Ratu Epeli Nailatikau ni vinakata na matanitu me na vakaraitaka ena bose na tuvatuva e nanuma me baleta na tabana ni veika vakaitaukei vata kei na kena vakalesui tale ko Viti kina matanitu vaka-demokarasi.
Ena tini tiko na bose ena keba ni mataivalua e Nabua ena ika 17 ni Tiseba.
Era na tiko talega ena bose na Peresitedi ni noda vanua ko Ratu Josefa Iloilo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Challenges face Fijiís investment bid: FTIB
Rogo ko Qamea me i drodro
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn fij_Latn